# Vicente Iborra de la Fuente

Vicente Iborra (Montcada, 16 de gener de 1988) és un futbolista professional valencià, que juga com a migcampista defensiu al Llevant UE, cedit pel Vila-real CF.

## Trajectòria esportiva
### Llevant

Format al planter del Llevant UE, debutà amb els granota a primera divisió la temporada 2007–08, després que els greus problemes financers del club afavorissin l'eixida de diversos jugadors. Després de jugar en un partit de la copa del Rei contra el Getafe CF el 9 de gener de 2008, va jugar a La Liga contra el Reial Madrid CF quatre dies després (derrota per 0–2 a casa).
El 30 de març de 2008, Iborra va marcar el seu primer gol amb el Llevant, al darrer minut, tot i que el partit acabà en derrota per 1–2 contra la UD Almería. La temporada 2009–10, en què l'equip va tornar a primera divisió després de dos anys d'absència, va ser un dels jugadors més usats — 36 partits 2,640 minuts — i un gol.

### Sevilla

Iborra va fitxar pel Sevilla FC el 16 d'agost de 2013, amb un contracte per cinc anys. Va acabar la seva primera temporada amb 41 partits i quatre gols entre totes les competicions, inclosos 12 partits i un gol a la Lliga Europa de la UEFA la qual l'equip va guanyar.
La temporada 2014–15, Iborra fou usat principalment com a migcampista ofensiu per Unai Emery, i va acabar marcant nou gols en total. L'11 d'agost de 2015 va jugar, com a titular, al partit de la Supercopa d'Europa 2015, a Tbilisi, en què el Sevilla va perdre contra el FC Barcelona per 4 a 5.
El maig de 2016 va disputar (com a suplent, substituint Kévin Gameiro) el partit que va fer que el Sevilla guanyés la seva cinquena Lliga Europa, tercera consecutiva, a Sankt Jakob-Park, contra el Liverpool FC (3 a 1 pels sevillistes). El 24 de setembre de 2016 va jugar de porter els dos minuts finals en un partit contra l'Athletic Club quan Salvatore Sirigu fou expulsat en fer penal sobre Aritz Aduriz, en un partit que acabà en derrota per 1–3.
El Sunderland AFC va arribar a un acord amb el sevilla per fitxar Iborra per 7 milions de lliures, però l'acord es va suspendre el 30 d'agost de 2016 just abans d'acabar el període del mercat de fitxatges. Amb el nou entrenador Jorge Sampaoli va començar la nova temporada com a suplent però tot i això l'11 de desembre, després d'haver substituït el lesionat Nicolás Pareja a la mitja part del partit contra el RC Celta de Vigo, va fer un hat-trick que va permetre la victòria del seu equip per 3–0.

### Leicester City

El 6 de juliol de 2017 es fa oficial el seu fitxatge pel Leicester City per quatre anys. Després d'una lesió a l'engonal durant la pretemporada, no va poder debutar fins al setembre, quan va jugar tot el partit de l'EFL Cup contra el Liverpool FC a casa (victòria per 2-0) i va fer l'assistència del gol de Shinji Okazaki. La seva primera aparició a la Premier League va ser el 30 de setembre, quan va jugar la segona part d'un empat 0–0 contra l'AFC Bournemouth, i va marcar el seu primer gol en la competició el 4 de novemnbre, en un empat 2–2 contra l'Stoke City FC.

### Vila-real

El 7 de gener de 2019, Iborra va fitxar pel Vila-real CF amb un contracte per quatre anys i mig, a canvi d'un traspàs de 9 milions de lliures. Va indicar que la raó principal de la seva tornada era la falta d'adaptació de la seva família a Anglaterra. Va jugar 34 partits en la seva primera temporada completa i el club acabà cinquè; va marcar en una derrota per 2–1 a fora contra el Reial Madrid.
Iborra es va trencar el lligament encreuat anterior esquerre contra el Reial Betis el 13 de desembre de 2020, i es va perdre la resta de la temporada. Va tornar a jugar amb el Llevant a segona divisió, el juliol de 2022, en una cessió per un any.

## Palmarès
### Sevilla FC

* 3 Lliga Europa de la UEFA: 2013-14, 2014-15, 2015-16

### Vila-real CF

* 1 Lliga Europa de la UEFA: 2020-21

### Olympiakos FC

* 1 Lliga Europa Conferència de la UEFA: 2023-24

## Referències

* ↑ «Vicente Iborra». Leicester City F.C.. [Consulta: 22 desembre 2018].
* ↑ «El Getafe sentencia la eliminatoria ante un pobre Levante» (en castellà). Marca, 09-01-2008 [Consulta: 19 maig 2015].
* ↑ «Levante 0–2 Real Madrid». ESPN Soccernet, 13-01-2008. Arxivat de l'original el 17 de juliol 2012. [Consulta: 16 maig 2012].
* ↑ «Almeria 2–1 Levante». ESPN Soccernet, 30-03-2008. Arxivat de l'original el 2 de novembre 2012. [Consulta: 16 maig 2012].
* ↑ «El Levante celebra el centenario con un ascenso» (en castellà). Marca, 13-06-2010 [Consulta: 19 maig 2015].
* ↑ «El Levante se coloca cuarto tras doblegar a un combativo Numancia» (en castellà). Marca, 01-11-2009 [Consulta: 1r abril 2018].
* ↑ «Iborra, al Sevilla cinco temporadas» (en castellà). Diario de Sevilla, 16-08-2013 [Consulta: 29 octubre 2014].
* ↑ «El Sevilla vuelve feliz del frío (0–2)» (en castellà). Diario de Cádiz, 13-12-2013 [Consulta: 5 agost 2017].
* ↑ Guevara, R. «Iborra para todo en el Sevilla» (en castellà). Marca, 08-09-2016 [Consulta: 5 agost 2017].
* ↑ Fernández, Alberto «Camaleón Iborra» (en castellà). Marca, 19-05-2015 [Consulta: 19 maig 2015].
* ↑ «Pedro le regala la Supercopa de Europa al Barça» (en castellà). diari Sport, 11-08-2015. [Consulta: 11 agost 2015].
* ↑ Blanco, Jordi. «El Sevilla gana su quinta Europa League aplastando al Liverpool» (en castellà). diari Sport, 18-05-2016. [Consulta: 21 maig 2016].
* ↑ «Athletic Club 3–1 Sevilla». BBC Sport, 24-09-2016. [Consulta: 26 setembre 2016].
* ↑ Downie, Keith. «Sevilla call-off Sunderland's £7.7m deal for Vicente Iborra – Sky sources». Sky Sports, 30-08-2016. [Consulta: 29 desembre 2016].
* ↑ «El capítulo de las salidas mantiene el foco en Iborra» (en castellà). Diario de Sevilla, 26-08-2016 [Consulta: 11 desembre 2016].
* ↑ Campos, Tomás «Iborra destroza al Celta en 45 minutos» (en castellà). Marca, 11-12-2016 [Consulta: 11 desembre 2016].
* ↑ «El Leicester signa 4 anys Iborra». Aldia.cat, 06-07-2017. [Consulta: 6 juliol 2017].
* ↑ «Leicester City sign midfielder Vicente Iborra from Sevilla». BBC Sport, 06-07-2017. [Consulta: 22 octubre 2017].
* ↑ Tanner, Rob «Leicester City injury news: Iborra and Iheanacho fit for Huddersfield». Leicester Mercury, 14-09-2017 [Consulta: 20 setembre 2017].
* ↑ Bysouth, Alex. «Leicester City 2–0 Liverpool». BBC Sport, 19-09-2017. [Consulta: 20 setembre 2017].
* ↑ Sajad, Kal. «AFC Bournemouth 0–0 Leicester City». BBC Sport, 30-09-2017. [Consulta: 27 novembre 2017].
* ↑ Hafez, Shamoon. «Stoke City 2–2 Leicester City». BBC Sport, 04-11-2017. [Consulta: 27 novembre 2017].
* ↑ Pérez, Javier «Iborra, contundencia y liderazgo para el Villarreal» (en castellà). El País, 08-01-2019 [Consulta: 9 gener 2019].
* ↑ Tanner, Rob «Vicente Iborra leaves Leicester City for Villarreal». Leicester Mercury, 07-01-2019 [Consulta: 7 gener 2019].
* ↑ Kilpatrick, James. «Real Madrid 2–1 Villarreal: Two Karim Benzema goals fire Real to 34th La Liga title». Sky Sports, 17-07-2020. [Consulta: 26 desembre 2020].
* ↑ Brennan, Feargal. «Villarreal midfielder to miss the rest of 2020/21 through injury». Football España, 14-12-2020. [Consulta: 14 desembre 2020].
* ↑ «Vicente Iborra regresa al Levante UD tras el acuerdo alcanzado con el Vila-real CF para su cesión» (en castellà). Levante UD, 29-07-2022. [Consulta: 29 juliol 2022].

## Enllaços externs

* Vicente Iborra de la Fuente a BDFutbol